2000-ben kezdett el énekelni. Hajókon, éjszakai bárokban zenélt évekig. 20 éve játszik zongorán. Dalait ő maga írja. Az igazi ismertséget a Megasztár 5 hozta el neki, amibe gyermekei nevezték be. A Megasztár 5 fináléjában Tolvai Renáta mellett küzdött az év hangja címért. A Megasztárt nem nyerte meg, de 2010 legjobb férfi hangja lett. 2017. december 6-án bejelentették, hogy a Duna eurovíziós dalválasztó műsorába, A Dal 2018-ba bejutott az "Életre kel" című dala, melyet Szőke Nikolettával és Szakcsi Lakatos Róberttel közösen ad elő.